Black Friday în turism: Reduceri de până la 60% la vacanțele pe litoralul românesc din vara 2021.
Un sejur de cinci nopți la un hotel de pe litoral pentru două persoane poate ajunge mai puțin de 240 de lei. Discountul se adaugă reducerilor care există deja în această perioadă prin programul Înscrieri Timpurii 2021. Persoanele care rezervă un sejur în perioada de Black Weekend trebuie să achite pachetul selectat până cel târziu luni, 16 noiembrie.
Vacanțele pe litoral pentru vara 2021 se vor vinde în perioada 12-15 noiembrie cu discounturi de până la 60%. Un sejur de cinci nopți la un hotel de pe litoral pentru două persoane poate ajunge la sub 240 de lei.Conform Litoralulromanesc.ro, în intervalul 12-15 noiembrie, românii pot alege din sute de pachete turistice la hoteluri.Discountul se adaugă reducerilor care există deja în această perioadă prin programul Înscrieri Timpurii 2021.Persoanele care rezervă un sejur în perioada de Black Weekend trebuie să achite pachetul selectat până cel târziu luni, 16 noiembrie. O altă condiție a programului este faptul că sumele achitate sunt nerambursabile. Totuși, românii care nu vor să riște să-și piardă banii în cazul în care nu mai pot pleca în vacanță dintr-un motiv sau altul, inclusiv din cauza pandemiei de coronavirus, au posibilitatea de a include în pachet asigurarea de tip storno prin intermediul căreia poate fi recuperată integral contravaloarea sejurului achitat."Așteptarea noastră este ca, în ciuda contextului dificil și a incertitudinii din acest moment, turiștii să-și mențină interesul crescut pentru achiziționarea vacanțelor în perioada de Black Friday. Acest lucru se datorează atât reducerilor foarte mari, de până la 60%, cât și faptului că în acest an turiștii pot opta pentru anulare gratuită cu asigurarea storno cu acoperire a riscului generat de pandemia de Covid-19", afirmă Ionuț Nedea, directorul general Litoralulromanesc.ro.Cel mai ieftin pachet care poate fi cumpărat prin oferta Black Friday costă 239 lei pentru cinci nopți de cazare într-un hotel de două stele din Eforie Nord. Tariful este pentru două persoane. La un hotel de trei stele, tot din Eforie Nord, turiștii pot rezerva o cameră cu 365 de lei/sejur de 5 nopți, doar cazare. Cinci nopți de cazare cu mic dejun la un hotel de 4 stele din Mamaia costă 850 de lei pentru două persoane.Turiștii care vor să stea la cinci stele în sezonul estival 2021 și să rezerve un pachet cu demipensiune la un hotel din Mamaia Nord vor plăti în campania de Black Friday 355 de euro/cameră.